**Ministru kabineta rīkojuma projekta „Grozījums Ministru kabineta 2011.gada 5.decembra rīkojumā Nr.635 "Par akciju sabiedrības ”Augstsprieguma tīkls„ akciju pirkšanu un akciju turētāju”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta 2011.gada 12.janvāra rīkojuma Nr.12 „Par Koncepciju par nepieciešamajām darbībām Eiropas Parlamenta un Padomes 2009.gada 13.jūlija Direktīvā 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu noteiktajai elektroenerģijas pārvades sistēmas operatora nodalīšanai” 5.punkts |
|  2. |  Pašreizējā situācija un problēmas | Ministru kabinets 2011.gada 5.decembrī pieņēma rīkojumu Nr.635 „Par akciju sabiedrības ”Augstsprieguma tīkls„ akciju pirkšanu un akciju turētāju” (turpmāk – rīkojums). Rīkojums nosaka, ka Finanšu ministrija valsts vārdā slēdz pirkuma līgumu ar AS "Latvenergo" un pērk AS "Augstsprieguma tīkls" akcijas par **3 900 000** latiem.Rīkojuma 2.punkts nosaka, ka Finanšu ministrija samaksu par AS "Augstsprieguma tīkls" akcijām veic pēc tam, kad AS „Latvenergo” ir veikusi maksājumu par valsts kapitāla izmantošanu par 2011.gadu (dividendes) un ieskaitījusi to valsts budžetā.Dividendes par 2011.gadu AS „Latvenergo” plāno ieskaitīt valsts budžetā pēc koncerna gada pārskata apstiprināšanas aptuveni 2012.gada vasarā.Saskaņā ar rīkojumu Finanšu ministrija par AS "Augstsprieguma tīkls" kapitāla daļu turētāju kļūst pēc pirkuma līguma noslēgšanas. Plānots, ka pirkuma līgums starp AS „Latvenergo” un Finanšu ministriju tiks noslēgts 2011.gada nogalē un spēkā tas stāsies 2012.gada 1.janvāri.Lai mazinātu riskus, kas saistās ar saistību izpildi, proti, samaksas veikšanu, kura ir saistīta ar otras puses līdzdarbību (šajā gadījumā – AS „Latvenergo” dividenžu samaksu), nepieciešams grozīt rīkojumā noteikto samaksas kārtību.Ņemot vērā augstāk minēto un Finanšu ministrijas vēlmi, Ekonomikas ministrija ir sagatavojusi grozījumu rīkojuma 2.punktā, tā mainot samaksas kārtību. |
|  3. |  Saistītie politikas ietekmes novērtējumi un pētījumi |  Nav attiecināms. |
|  4. |  Tiesiskā regulējuma mērķis un būtība | Izmaiņas rīkojuma 2.punktā paredz, svītrot nosacījumu par to, ka Finanšu ministrija AS "Augstsprieguma tīkls" akciju apmaksu var veikt tikai pēc tam, kas AS „Latvenergo” ir veikusi maksājumu par valsts kapitāla izmantošanu un ieskaitījusi to valsts budžetā. |
|  5. |  Projekta izstrādē iesaistītās institūcijas | Projekta sagatavošanā tika iesaistīta Finanšu ministrija |
|  6. |  Iemesli, kādēļ netika nodrošināta sabiedrības līdzdalība | Nav attiecināms. |
|  7. |  Cita informācija |   |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Rīkojuma projekts attieksies uz AS „Latvenergo”, AS „Augstsprieguma tīkls” un Finanšu ministriju. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
|  3. |  Tiesiskā regulējuma finansiālā ietekme | AS „Augstsprieguma tīkls” akciju apmaksu plānots veikt no 2012.gada pamatbudžeta līdzekļiem. Ar rīkojuma protokollēmumu tika noteikts, likumprojektā „Par valsts budžetu 2012.gadam” AS „Latvenergo” valsts budžetā maksājamo dividenžu ampērs tiek palielināts par 3 900 000 latiem, kas atbilsts AS „Augstsprieguma tīkls” akciju vērtībai.Vienlaikus tika noteikts, ka par 3 900 000 latiem tiek palielināti Finanšu ministrijas budžeta resursi (dotācija no vispārējiem ieņēmumiem) 2012.gadam, tādejādi, nodrošinot resursu pietiekamību akciju sabiedrības „Augstsprieguma tīkls” akciju iegādei valsts īpašumā.2011.gada 25.augustā SIA „Ernst&Young Baltic” vērtējumā „AS „Augstsprieguma tīkls” 100% akciju novērtējums” visas (4 000 000) AS „Augstsprieguma tīkls” akcijas tika novērtētas par 3 900 000 latiem.AS „Augstsprieguma tīkls” akciju atsavināšanas ietekme uz AS „Latvenergo” ir analizēta ar Ministru kabineta 2011.gada 12.janvāra rīkojumu Nr.12 „Par Koncepciju par nepieciešamajām darbībām Eiropas Parlamenta un Padomes 2009.gada 13.jūlija Direktīvā 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu noteiktajai elektroenerģijas pārvades sistēmas operatora nodalīšanai” apstiprinātajā koncepcijā. |
|  4. | Tiesiskā regulējuma nefinansiālā ietekme |  Projekts šo jomu neskar. |
|  5. |  Administratīvās procedūras raksturojums |  Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  AS „Latvenergo” 2011.gada tīrā peļņa ir plānota 44,5 milj.Ls apmērā. 2011.gadā AS „Augstsprieguma” tīkls ieņēmumi ir plānoti 61,7 milj.Ls, savukārt tīrā peļņa - 0,7 milj.Ls apmērā.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Ekonomikas ministrija, Ministru kabinets  |
|  2. |  Projekta izpildes ietekme uz pārvaldes funkcijām |  Jaunas valsts institūcijas netiks radītas, kā arī netiks paplašinātas esošo institūciju funkcijas. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Jaunas institūcijas netiks veidotas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Esošās institūcijas netiks likvidētas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Esošās institūcijas netiks reorganizētas. |
|  6. |  Cita informācija |  Nav. |

Anotācijas III, IV, un VI sadaļa – nav attiecināmas.

Ministru prezidents V. Dombrovskis

Ekonomikas ministrs D.Pavļuts

Iesniedzējs: Ekonomikas ministrs D.Pavļuts

Vīza: Valsts sekretārs J.Pūce

14.12.2011. 12:42

701

J.Bunkovskis

67013170, janis.bunkovskis@em.gov.lv